ประกาศเทศบาลตำบลหลุมดินประกาศเทศบาลตำบลหลุมดินเรื่องการดำเนินการเกี่ยวกับข้อมูลข่าวสารส่วนบุคคลของสำนักงานเทศบาลตำบลหลุมดินตามพระราชบัญญัติข้อมูลข่าวสารของราชการพ.ศ. ๒๕๔๐[๑] เพื่อให้เป็นไปตามมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอสำนักงานเทศบาลตำบลหลุมดิน เป็นหน่วยการบริหารราชการส่วนท้องถิ่นสังกัดกระทรวงมหาดไทยมีหน่วยงานในสังกัดพร้อมบุคคล สามารถจัดระบบข้อมูลข่าวสารส่วนบุคคลตามพระราชบัญญัติดังกล่าวดังนี้(ก) ประเภทของบุคคลที่มีการเก็บข้อมูลไว้- คณะผู้บริหารท้องถิ่น- ประธานและรองประธานสภาเทศบาล- สมาชิกสภาเทศบาล- พนักงานเทศบาลสามัญ/พนักงานครูเทศบาล- ลูกจ้างประจำ- พนักงานจ้างตามภารกิจ/พนักงานจ้างทั่วไป- ข้อมูลบุคคลของงานทะเบียนราษฎร(ข) ประเภทของระบบข้อมูลข่าวสารส่วนบุคคล- ทะเบียนคณะผู้บริหารท้องถิ่น- ทะเบียนประธานและรองประธานสภาเทศบาล- ทะเบียนสมาชิกสภาเทศบาล- บัตรประวัติพนักงานเทศบาล/พนักงานครูเทศบาล (ก.พ. ๗)- บัตรประวัติลูกจ้างประจำ (ก.พ. ๗)- สัญญาจ้างพนักงานจ้างตามภารกิจ/พนักงานจ้างทั่วไป- ระบบข้อมูลงานทะเบียนราษฎรของกรมการปกครอง(ค) ลักษณะการใช้ข้อมูลตามปกติ(๑)คณะผู้บริหารท้องถิ่น/ประธานและรองประธานสภาเทศบาล/สมาชิกสภาเทศบาล- ใช้เป็นหลักฐานการดำรงตำแหน่ง(๒) พนักงานเทศบาลสามัญ/พนักงานครูเทศบาล/ลูกจ้างประจำ/พนักงานจ้างตามภารกิจ/พนักงานจ้างทั่วไป- ใช้ในการบริหารงานบุคคล(๓) ข้อมูลบุคคลของงานทะเบียนราษฎร- ใช้ในการปฏิบัติงานทะเบียนราษฎร(ง) วิธีการขอตรวจดูข้อมูลข่าวสารของเจ้าของข้อมูล- กรอกแบบฟอร์มขอตรวจสอบทะเบียนคณะผู้บริหารท้องถิ่น/ประธานและรองประธานสภาเทศบาล/สมาชิกสภาเทศบาล/พนักงานเทศบาลสามัญ/พนักงานครูเทศบาล/ลูกจ้างประจำ/พนักงานจ้างตามภารกิจ/พนักงานจ้างทั่วไป- ปลัดเทศบาลหรือหัวหน้าสำนักปลัดเทศบาล เป็นผู้พิจารณาอนุมัติ- ข้อมูลส่วนบุคคลของงานทะเบียนราษฎรขอตรวจสอบดูได้เฉพาะเจ้าของประวัติเท่านั้นเว้นแต่เพื่อประโยชน์ของทางราชการตามที่กฎหมายกำหนด(จ) วิธีการขอแก้ไขเปลี่ยนแปลงข้อมูล- การแก้ไขวัน เดือน ปีเกิดปฏิบัติตามระเบียบสำนักนายกรัฐมนตรีว่าด้วยการขอแก้ไขวัน เดือน ปีเกิดในทะเบียนประวัติข้าราชการ พ.ศ. ๒๕๒๗- การแก้ไขเพิ่มเติมรายการในบัตรประวัติมีแนวทาง ดังนี้(๑) รายการเปลี่ยนแปลง หรือเพิ่มเติมจะต้องแจ้งให้สำนักงานเทศบาลตำบลหลุมดินทราบเพื่อทำบันทึกในบัตรประวัติและรายงานไปยังคณะกรรมการพนักงานเทศบาล และคณะกรรมการกลางพนักงานเทศบาล- การผ่านการอบรม ดูงาน และการได้รับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าวโดยแนบสำเนาเอกสารหลักฐานที่เกี่ยวข้องให้สำนักงานเทศบาลตำบลหลุมดินจำนวน ๓ ชุด- การเพิ่มวุฒิการศึกษา ใช้หลักฐานสำเนาประกาศนียบัตรปริญญาบัตรและสำเนาแสดงผลการศึกษา (Transcript) จำนวน ๓ ชุด- การเปลี่ยนชื่อตัว-ชื่อสกุลให้แจ้งการเปลี่ยนแปลงโดยแนบสำเนาเอกสารหลักฐานใบเปลี่ยนชื่อตัว - ชื่อสกุลพร้อมกับแนบ ท.ร. ๑๔ (สำเนาทะเบียนบ้าน) จำนวน ๓ ชุด- การเพิ่มเติมรายการอื่น ๆ เช่นการได้รับคัดเลือกเป็นข้าราชการดีเด่น เป็นต้น ให้ส่งสำเนาใบประกาศหรือหลักฐานอื่นๆ จำนวน ๓ ชุด- การแก้ไขข้อมูลส่วนบุคคลของงานทะเบียนราษฎรปฏิบัติตามพระราชบัญญัติการทะเบียนราษฎร พ.ศ. ๒๕๓๔(๒)สำเนาเอกสารหลักฐานที่ส่งให้สำนักงานเทศบาลตำบลหลุมดินจะต้องรับรองความถูกต้องของเอกสารตามระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖(ฉ) แหล่งที่มาของข้อมูล(๑) คณะผู้บริหารท้องถิ่น/ประธานและรองประธานสภา/สมาชิกสภาเทศบาล- ผู้ดำรงตำแหน่ง- คำสั่งแต่งตั้ง(๒)พนักงานเทศบาลสามัญ/พนักงานครูเทศบาล/ลูกจ้างประจำ/พนักงานจ้างตามภารกิจ/พนักงานจ้างทั่วไป- เจ้าของประวัติ- คำสั่งบรรจุแต่งตั้ง โอน (ย้าย) เลื่อนขั้นเงินเดือน- สัญญาจ้าง(๓) ข้อมูลบุคคลของงานทะเบียนราษฎร- ระบบข้อมูลงานทะเบียนราษฎรจากกรมการปกครอง (ระบบ on-line)จึงประกาศให้ทราบโดยทั่วกันประกาศณ วันที่ ๓๐ กันยายน พ.ศ. ๒๕๕๗ยุทธนาเจริญภักดีนายกเทศมนตรีตำบลหลุมดินปริยานุช/ผู้จัดทำ๕ พฤศจิกายน๒๕๕๗กฤษดายุทธ/ผู้ตรวจ๗ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๑๘ ง/หน้า ๒/๓๐ ตุลาคม ๒๕๕๗